CELEX: 62011TN0553
Language: el
Date: 2011-10-14 00:00:00
Title: Υπόθεση T-553/11: Προσφυγή-αγωγή της 14ης Οκτωβρίου 2011 — European Dynamics Luxembourg κατά ΕΚΤ

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/20
            
         Προσφυγή-αγωγή της 14ης Οκτωβρίου 2011 — European Dynamics Luxembourg κατά ΕΚΤ
   (Υπόθεση T-553/11)
   2012/C 6/37
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: European Dynamics Luxembourg (Έτελμπρουκ, Λουξεμβούργο) (εκπρόσωποι: Ν. Κορογιαννάκης και Μ. Δερμιτζάκης, δικηγόροι)
   
      Καθής- εναγομένη: Ευρωπαϊκή Κεντρική Τράπεζα
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα (στο εξής: προσφεύγουσα) ζητεί από το Γενικό Δικαστήριο:
   
               —
            
            
               να ακυρώσει την απόφαση της καθής-εναγομένης (στο εξής: καθής) περί απορρίψεως της συλλογικής υποψηφιότητας της διευθυνόμενης και εκπροσωπούμενης από την προσφεύγουσα προσωρινής κοινοπραξίας που υποβλήθηκε κατόπιν της προσκλήσεως για την υποβολή προσφορών υπ' αριθ. 14159/IS/2010 (ΕΕ 2011/S 75-121894), ειδικότερα για τις υπηρεσίες τις οποίες αφορά το τμήμα 1 της προσκλήσεως αυτής·
            
         
               —
            
            
               να ακυρώσει την απόφαση της καθής περί απορρίψεως της προσφυγής που υπέβαλε η προσφεύγουσα σύμφωνα με τη διαδικασία που ορίζεται στο τμήμα IV.2.1 της ως άνω προσκλήσεως για την υποβολή προσφορών και βάσει των προϋποθέσεων που προβλέπονται στο άρθρο 33 της αποφάσεως ΕΚΤ/2007/5 (1)·
            
         
               —
            
            
               να ακυρώσει όλες τις συναφείς αποφάσεις που εξέδωσε η καθής·
            
         
               —
            
            
               να υποχρεώσει την καθής, βάσει των άρθρων 256, 268 και 340 ΣΛΕΕ, να καταβάλει στην προσφεύγουσα το ποσόν των 2 000 000 ευρώ ως αποζημίωση για την απώλεια μιας ευκαιρίας και την προσβολή της φήμης και της αξιοπιστίας που η προσφεύγουσα υπέστη στο πλαίσιο της διαδικασίας του διαγωνισμού·
            
         
               —
            
            
               να καταδικάσει την καθής στα δικαστικά έξοδα και στα λοιπά έξοδα στα οποία υποβλήθηκε η προσφεύγουσα στο πλαίσιο της ασκηθείσας προσφυγής- αγωγής (στο εξής: προσφυγή).
            
         
      Ισχυρισμοί και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τέσσερις λόγους.
   
               1)
            
            
               Με τον πρώτο λόγο, η προσφεύγουσα ισχυρίζεται ότι η καθής παρέβη την υποχρέωση αιτιολογήσεως και γνωστοποιήσεως των σχετικών προτερημάτων των επιτυχόντων υποψηφίων. Επιπλέον, η προσφεύγουσα υποστηρίζει ότι η καθής χρησιμοποίησε αόριστα κριτήρια επιλογής, εισήγαγε νέα κριτήρια κατά την αξιολόγηση και δεν τήρησε το άρθρο 28, παράγραφος 3, της αποφάσεως ΕΚΤ/2007/5. Τέλος, η προσφεύγουσα ισχυρίζεται ότι η καθής προσέβαλε τα δικαιώματα άμυνας και παραβίασε τις αρχές της διαφάνειας και της χρηστής διοικήσεως.
            
         
               2)
            
            
               Με τον δεύτερο λόγο, η προσφεύγουσα ισχυρίζεται ότι η καθής υπέπεσε σε πρόδηλη πλάνη εκτιμήσεως, καθόσον δεν τήρησε ούτε το άρθρο 25 της αποφάσεως ΕΚΤ/2007/5 ούτε τις προδιαγραφές της προσκλήσεως για την υποβολή προσφορών.
            
         
               3)
            
            
               Με τον τρίτο λόγο, η προσφεύγουσα ισχυρίζεται ότι η καθής παρέβη το άρθρο 20 της αποφάσεως ΕΚΤ/2007/5 και παραβίασε την αρχή της χρηστής διοικήσεως.
            
         
               4)
            
            
               Με τον τέταρτο λόγο, η προσφεύγουσα ισχυρίζεται ότι η καθής, απορρίπτοντας την προσφυγή της ως απαράδεκτη, παρέβη το άρθρο 28, παράγραφος 3, της αποφάσεως ΕΚΤ/2007/5.
            
         
      (1)  Απόφαση της Ευρωπαϊκής Κεντρικής Τράπεζας, της 3ης Ιουλίου 2007, για τη θέσπιση των κανόνων περί ανάθεσης συμβάσεων (ΕΕ L 184, σ. 34).